Pozývame Vás na Kurz pečenia kváskového chleba, ktorý sa uskutoční v nedeľu 5.5.2019 v kultúrnom dome Povrazník od 13:00 do 18:00.
Pod vedením lektorky Zuzany Klimentovej si založíme kvások, pripravíme a zamiesime cesto, upečieme kváskový chlieb a rožky.
Počas toho nám porozpráva o vlastnostiach a druhoch kvásku, o spôsoboch miesenia a prekladania cesta a o časovom harmonograme kváskovania. Objasní nám aj to, čo môže spôsobiť, že sa chlebík nevydarí. Podelí sa o recepty na slané a sladké dobroty v kváskovej verzii.
Aby si účastníci kurzu mohli vyskúšať aj upečenie chleba či rožkov priamo na mieste, je ich počet obmedzený na 13. Kurz je ponúkaný aj záujemcom mimo Povrazník, preto, ak sa ho chcete zúčastniť, prihláste sa, prosím, čo najskôr.
Prihlásiť sa dá buď e-mailom na adrese email@example.com alebo telefonicky na čísle 0904 523 398, prípadne osobne na adrese Povrazník 48. Prihlasovať sa dá do 28.4.2019.
Kurz je súčasťou projektu Živé dedičstvo Povrazníka 2, ktorý podporila Nadácia Poštovej banky v rámci programu Nápad pre 3 generácie.
Kurz kvaskovania_plagat_01
…
Viac
Pozývame Vás v nedeľu 14.4.2019 od 13:00 na spoločnú jarnú brigádu v malom ovocnom sade na svahu nad bývalou škôlkou v Povrazníku.
Poďme sa spoločne postarať o stromčeky a kríčky vysadené v roku 2017, aby sa im dobre rástlo a čoskoro nám robili radosť prvými plodmi.
1. Urobíme zavodňovacie rigoly a malé terasy, aby mali kríčky a stromčeky dosť vody aj vo svahu
2. Vyčistíme stromčeky a kríčky od buriny,
3. Prihnojíme ich a zamulčujeme drevnou štiepkou
4. Doplníme popisné tabuľky
Bude pre vás nachystané aj tematické občerstvenie:
Viac
Už ste ochutnali aróniový, egrešový, mišpuľový či muchovníkový džem na jablkovom lievanci?
Alebo zemolezový kompót?…
Miesto: Povrazník (BB), obecný úrad, Povrazník 22 a súkromná záhrada, Povrazník 48
Čas: 31.3.2019 8:00 – 12:00 a 13:00 – 17:00
Počet účastníkov: 20 + 20
Cena: 3 €
Lektor: Ing. Juraj Modranský, PhD.
Prihlasovanie do 24.3.2019: andreamiklosova @ hukala.sk alebo osobne u Andrey Miklošovej, Povrazník 48
Kurz je plne obsadený v oboch termínoch, hlásiť sa môžu náhradníci.…
Viac
V roku 2019 sme pre vás projekt ŽIVÉ DEDIČSTVO POVRAZNÍKA II, ktorým chceme opäť prispieť k uchovaniu a zveľadeniu kultúrneho a prírodného dedičstva našej malej obce, pomôcť zachovať jej krásny krajinný ráz, zvýšiť sebestačnosť Vás – jej obyvateľov a podporiť komunitný život všetkých generácií.
Zároveň chceme byť inšpiráciou pre ďalšie obce v regióne či mimo neho a všetky akcie sú otvorené aj pre účastníkov z celého Slovenska či zo zahraničia.
Preto sme pripravili:…
Viac